钦定古今图书集成/理学汇编/文学典/第142卷 > 《题顾拙轩诰命后》前人
## 钦定古今图书集成/理学汇编/文学典/第142卷 > 《题顾拙轩诰命后》前人

右《拙轩先生顾公诰命》一通。“公讳周卿，字成子，仙居人。嘉定癸未，赐进士及第，任庆元府奉化县主簿，阶
修职郎。故事，修职郎满三考，关陞令录，先以合入阶
官给诰，公遂入从政郎，久之始注授监嘉兴府鲍郎
盐场差遣。然旧制无从政郎，崇宁初以通仕郎易录
事参军、县令，至政和中，复改以今名，乃选人七阶之”
一也。此告之首当有十干暨千文纪号，若曰“甲天”等
字第几之类，其尾复欠“绍定五年七月十三日下”十
字。其背纸又当书“行在官告院准钞出给”，及写告楷
书当行手分、令史、主事等名氏。而守当官批上本官
告命照会亦继其后。历年之多，皆未免残缺尔。吏部
主事硕公之六世从孙琢玉为轴，重加装褫，持以相
示，故为详书之，以备当时典故云。於戏！世家旧室，何
处无之？未一再传，不知祖讳者有之矣。如硕者，岂非
贤哉！岂非贤哉！